b'\n_START_ARTICLE_\nSkilsmisse\n_START_PARAGRAPH_\nSkilsmisse er oppl\xc3\xb8sing av ekteskap. Skilsmisse skjer enten ved bevilling (fra fylkesmann) eller ved dom. F\xc3\xb8rst har man en periode som separert f\xc3\xb8r man blir juridisk skilt._NEWLINE_I dagligtale omtales personene som har v\xc3\xa6rt igjennom en skilsmisse for "skilt".  _NEWLINE_If\xc3\xb8lge Gulatingsloven skulle ingen mann sl\xc3\xa5 sin kone mens de var i gjestebud. Hvis han likevel gjorde dette, skulle han b\xc3\xb8te henne de tre f\xc3\xb8rste gangene like stor bot som om han selv var blitt sl\xc3\xa5tt. S\xc3\xa5 kunne hun dra sin vei med ekteskapsgave og medgift. En mann kunne f\xc3\xa5 skilsmisse bare ved \xc3\xa5 fortelle sin kone det, med vitner til stede. Ekteskapsgave og medgift tok hun selvsagt med seg. Rundt 1160 ble denne ordningen forbudt etter Canones Nidrosienses som ble gjenfunnet i London s\xc3\xa5 sent som p\xc3\xa5 1930-tallet. N\xc3\xa5 var skilsmisse bare mulig hvis ekteskapet var inng\xc3\xa5tt mot kanonisk rett, som stilte krav om at begge parter hadde samtykket, og at ekteskapet var fysisk fullbyrdet._NEWLINE_I flere utviklede land har skilsmissesraten \xc3\xb8kt tydelig i l\xc3\xb8pet av det tyvende \xc3\xa5rhundre. Eksempler p\xc3\xa5 land hvor skilsmisse er en dagligdags hendelse er USA, S\xc3\xb8r-Korea og medlemmer i EU, med unntak av Malta (hvor alle sivile ekteskap varer livet ut, fordi skilsmisse er forbudt, noe som ogs\xc3\xa5 er tilfellet i Filippinene). I USA, Canada, Storbritannia og noen andre samvelde-nasjoner, har denne trenden i skilsmisse dukket opp i senere halvdel av det tyvende \xc3\xa5rhundre. Japan har fortsatt merkbart f\xc3\xa5 skilsmisser, men de har \xc3\xb8kt de siste \xc3\xa5rene. I tillegg har det blitt mer aksept for familier med \xc3\xa9n forelder, noe som har f\xc3\xb8rt til at flere kvinner velger \xc3\xa5 ha barn utenfor ekteskap. F\xc3\xb8r j\xc3\xb8dene utvandret fra Judea til diaspora, bestemte deres H\xc3\xb8ye r\xc3\xa5d, Synedrion i Jerusalem at en j\xc3\xb8disk skilsmisse var gyldig bare hvis den ble innvilget av H\xc3\xb8yester\xc3\xa5det i en menighet beliggende ved to elver \xe2\x80\x93 begrunnelsen var at elver ikke skiftet navn like ofte som byer. I det j\xc3\xb8diske mus\xc3\xa9et i Praha befinner det seg et slikt gammelt skilsmissedokument, for Praha ligger der elvene Moldau og Botic, flyter sammen. Emnet skilsmisse som sosialt fenomen er et viktig forskningsemne i sosiologi._NEWLINE_En skilsmisse m\xc3\xa5 v\xc3\xa6re godkjent av en domstol, da s\xc3\xb8ksm\xc3\xa5l kreves til \xc3\xa5 oppl\xc3\xb8se lovfestet ekteskap. Betegnelsene for skilsmisse er bestemt av retten, men de har muligheten til \xc3\xa5 ta forbehold for betegnelser laget f\xc3\xb8r ekteskapet ble inng\xc3\xa5tt, eller bare stadfeste betingelser paret har blitt enige om selv. Det er dog ofte tilfeller hvor paret ikke er enige, noe som kan f\xc3\xb8re til slitsomme (og kostbare) prosesser. En mindre kjent fremgangsm\xc3\xa5te til forlik som har dukket opp i senere \xc3\xa5r er kjent som familiemekling, et fors\xc3\xb8k p\xc3\xa5 \xc3\xa5 forhandle frem en innbyrdes aksept p\xc3\xa5 l\xc3\xb8sning av konflikter. Mekling er obligatorisk dvs. p\xc3\xa5lagt if\xc3\xb8lge lov, n\xc3\xa5r der er barn under 16 \xc3\xa5r i ekteskapet.\n_START_SECTION_\nEkteskapsr\xc3\xa5dgivning\n_START_PARAGRAPH_\nSkilsmisse kan i mange tilfelle v\xc3\xa6re en u\xc3\xb8nsket l\xc3\xb8sning i en vanskelig livssituasjon. Ekteskapsr\xc3\xa5dgivning kan i slike turbulente omstendigheter gj\xc3\xb8re vondt verre, selv om mange skilte partnere spesielt med felles barn ofte beklager utfallet. Mellommenneskelige konflikter er normalt i alle relasjoner men forst\xc3\xb8rres over tid dersom de ikke h\xc3\xa5ndteres fortl\xc3\xb8pende. I tillegg til familievernkontor finnes r\xc3\xa5d ogs\xc3\xa5 i b\xc3\xb8ker.'